|  |  |  |
| --- | --- | --- |
| **«ПАВЛОДАР ОБЛЫСЫНЫҢ****БІЛІМ БЕРУ БАСҚАРМАСЫ»** **МЕМЛЕКЕТТІК МЕКЕМЕСІ** | C:\Users\User\Desktop\Attachment-1.jpeg |  **ГОСУДАРСТВЕННОЕ УЧРЕЖДЕНИЕ****«УПРАВЛЕНИЕ ОБРАЗОВАНИЯ****ПАВЛОДАРСКОЙ ОБЛАСТИ»** |
|  Қазақстан Республикасы, 140000, Павлодар облысы, Павлодар қаласы, Қайырбаев қөшесі, 32 тел.: (7182) 32-09-65, факс: (7182) 32-57-25e-mail:kense.do@pavlodar.gov.kz БИН 980740001194\_\_\_\_\_\_\_\_\_\_\_\_\_\_\_\_\_\_\_\_\_\_\_№\_\_\_\_\_\_\_\_\_\_\_\_ |   | Республика Казахстан, 140000, Павлодарская область, г. Павлодар, ул. Каирбаева, 32тел.: (7182) 32-09-65, факс: (7182) 32-57-25 e-mail:kense.do@pavlodar.gov.kz БИН 980740001194 |

|  |  |
| --- | --- |
|  | **Қалалық және аудандық** **білім беру бөлімдерінің басшыларына** |

Павлодар облысының білім беру басқармасы «Білім беру ұйымдарының педагогтеріне біліктілік санаттарын беру (растау) туралы» 2023 жылғы 29 тамыздағы № 2-02/435 бұйрығына, «Мектепке дейінгі ұйымдар педагогтеріне біліктілік санаттарын беру (растау) туралы» 2023 жылғы 29 тамыздағы № 2-02/437 бұйрығына, «Қосымша білім беру ұйымдары педагогтеріне біліктілік санатын беру (растау) туралы» 2023 жылғы 29 тамыздағы № 2-02/438 бұйрығына сәйкес «педагог – зерттеуші», «педагог – сарапшы», «педагог – модератор» біліктілік санаттарына үміткер педагогтер бойынша Павлодар облысы білім беру басқармасының аттестаттау комиссиясының шешімі бекітілгенін хабарлайды.

Қазақстан Республикасы Оқу-ағарту министрлігінің 2023 жылғы 3 қазандағы № 2-15-3/5835-И хатына сәйкес, «Мәлімделген біліктілік санатына сәйкес келмейді» деген шешім қабылданған педагогтер бойынша қолда бар біліктілік санаттары келесі аттестаттау кезеңіне (қаңтар-маусым) дейін сақталатынын түсіндіреміз.

Келесі аттестаттау кезеңінде педагог аттестаттау рәсімінен қайта өтеді. Еңбек ақы қолда бар біліктілік санаты бойынша келесі аттестаттау кезеңіне дейін (2024 жылғы қаңтар-маусым) жүргізіледі.

Сонымен қатар, қазіргі уақытта «Мектепке дейінгі тәрбие мен оқытуды, бастауыш, негізгі орта және жалпы орта білімнің жалпы білім беретін оқу бағдарламаларын, техникалық және кәсіптік, орта білімнен кейінгі, қосымша білімнің білім беру бағдарламаларын және арнайы оқу бағдарламаларын іске асыратын білім беру ұйымдарында жұмыс істейтін педагогтерді және білім және ғылым саласындағы басқа да азаматтық қызметшілерді аттестаттаудан өткізу қағидалары мен шарттарын бекіту туралы» Қазақстан Республикасы Білім және ғылым министрінің 2016 жылғы 27 қаңтардағы № 83 бұйрығына өзгерістер енгізілуіне байланысты, педагогтерді аттестаттау 2023 жылы (қыркүйек-желтоқсан) тоқтатылады.

Сондай-ақ, қолданылу мерзімі 2023 жылғы желтоқсанда аяқталатын педагогтердің, білім беру ұйымдары басшыларының, басшылар орынбасарларының қолданыстағы біліктілік санаттарын келесі аттестаттау кезеңіне (2024 жылғы қаңтар-маусым) дейін ұзарту қажет.

Қосымша: 99 парақта.

**Басшы орынбасары С. Кадырова**

*Орынд. Д.А. Аушахманова,*

*Тел. 32-52-32*